- Таццяна Сівец: Хапае і таго, і таго… Хаця паэзія…. Яе адкідаецца больш як неадпавднай фармату, узроўню выдання. Навум Гальпяровіч: Як правіла маладыя пачынаюць з вершаў, таму што гэта канцэнтрыраваны выкід, так скажам, энергіі ўнутранай, сваіх пачуццяў. Але потым, як сказаў класік "лета к суровой прозе клонят" і проза даецца цяжэй, таму што трэба не проста пачуццё, тут трэба глыбокі талент, веданне жыцця, уменне аналізаваць падзеі. Хаця ёсць паэты, якія пішуць выдатную прозу. Дарэчы, у беларускай літаратуры быў выпадак, калі выдатны празаік Міхась Стральцоў пачаў раптам пісаць выдатныя вершы. Таццяна Сівец: Мележ з вершаў пачынаў. Караткевіч пісаў вершы і прозу. І ўсё гэта было на выдатным узроўні.